mekken | Et dryss kanel
Stikkordarkiv: mekken
Pages, pints and petticoats
Postet den 6. mai 2015 av Synne Cinnamon
Denne helga var så fin! Jeg fikk nesten litt feriefølelse av tre fridager på rad – noe så herlig!
Lørdagen ble ekstra morsom og hyggelig, for det var godvær, og et visst kjærestepar tok med seg hver sin bok og tilbragte en time på en benk i en park. Å sitte slik og lese sammen er faktisk noe av det fineste jeg vet om.
Jeg hadde på meg en vintage-topp og et musikalsk skjørt!
For å skape fin fasong hadde jeg ikke bare ett, men to underskjørt. Gøy!
Det var en grunn til at jeg valgte dette skjørtet – på lørdagen gikk nemlig Tom Waits-løpet av stabelen. Det er et årlig høydepunkt for ølglade Oslo-borgere! En folkefest i form av en pub-til-pub-runde med mange tusen deltakere som skal innom diverse mer eller mindre brune barer på østkanten. Dette humoristiske motsvaret til Grete Waitz-løpet er oppkalt etter en av mine musikalske yndlinger! Over 20 barer står på programmet, og jeg har aldri tatt hele runden (da ville jeg nok dødd), men jeg liker å henge med på en liten del av løypa for å nyte stor stemning og noe godt i glasset!
Vi var ute relativt tidlig, rundt klokka seks, men de virkelig seriøse «løperne» begynte halv to, og det var lange køer utenfor mange av stedene på ruta.
Vi begynte på Cafékontoret, hvor vi møtte min gode venninne Eline. Ølen ble servert i plastkrus, så vi fikk litt følelsen av å være på festival!
Etterpå gikk vi videre til No. 53, som har festlig interiør og dyr øl. Der fikk vi selskap av to til, og festivalfølelsen vedvarte!
Neste stopp var Mekken, en gammel favoritt, hvor de har veldig trivelig uteservering.
Her falt Eline fra, og etterpå fant våre to andre venner ut at de ville ha sushi i kveldssola. (Jonasflotte og jeg hadde spist godt i forkant!)
Deretter gikk ferden til Asylet. De har flott bakgård, og nå var det både blomstrende trær og massevis av glade mennesker der!
Her likte vi oss veldig godt, og Oda og Vegard var ekstra glade og fine.
Her møtte vi dessuten noen venners venner som hadde eget, herlig nerdete lagnavn og eget program. Kult!
Kveldens siste bar (for vår del) ble Ivars kro. Nå var klokka blitt nærmere elleve, og her holdt voksne menn på med å bryte rævkrok på gulvet (!), så vi fant ut at det var like greit å rusle hjemover etter dette.
Vi kjøpte med oss byens beste falafel (Marmaris!) på veien hjem, og gutta jekket en siste øl hos oss, og så skilte vi lag.
Jonasflotte og jeg tok kvelden før midnatt, veldig fornøyde med lørdagens innsats og hyggefaktor!
In other words: This Saturday was great! This weekend we had Friday off, and so Saturday felt like a Sunday! In the afternoon I spent an hour on a bench with a book and my boyfriend. Reading together is actually one of my favourite things! I wore a vintage top and a musical skirt, and underneath I had two petticoats to create the right amount of volume. Fun! There was a reason why I had chosen this particular skirt – we had big plans for the evening. Every year there is a huge pub crawl in Oslo which is named after Tom Waits, one of my musical favourites! There are around twenty bars on the official program, and thousands of beer lovers partake every time. Although I've never managed (or even tried) to visit all the pubs, I like to stop by a handful to enjoy the atmosphere and a few pints! My boyfriend and I were joined by three friends, and although some places had long queues outside, we found some bars that weren't too crowded. Like the bar with the quirky interior, the square where we took a sushi break in the sun and the beautiful backyard in bloom. It was such a fun Saturday evening!
Publisert i Activities, Food and drink, Party, Style	| Merket med Asylet, mekken, No. 53, oslo, oslo mekaniske verksted, Tom Waits-løpet | 9 kommentarer
Postet den 16. januar 2014 av Synne Cinnamon
Selv om man noen ganger får litt lyst til å gå i dvale om vinteren, slik bjørner og mummitroll gjør, er jeg aller mest glad i å være sosial og aktiv og rundt omkring også på denne tiden av året. Det er fort gjort å tenke at dagen tar slutt når mørket faller, men slik er det jo heldigvis ikke! Jeg synes det er viktig å unne seg små og store ting i hverdagen, både hjemme og ute, og å få noe fint ut av hver eneste dag.
Sånt som har fått meg til å smile i det siste:
– Mange og hyggelige kommentarer her inne. Jeg blir så glad når dere legger igjen spor!
– Forsinket julebord med Radio Nova.
– Tilbud på mango (to for ti kroner!) på min lokale matbutikk. Åh, mango er så godt.
– Awesome Games Done Quick, en slags dataspillfestival som pågikk døgnet rundt i hele forrige uke. Jeg koblet PC'en til TV'en og fylte stua med spillglede, rekorder og nostalgi.
– Å besøke Reiselivsmessen sammen med en super trio og få masse inspirasjon til fremtidige turer.
– Bursdagsfeiring hos herlige Ina.
– Å kunne bruke de pene ullskjørtene som er for varme ellers i året.
– Øl på Mekken for å feire en fin fyr med en herlig gjeng.
– Evernote. Det er så tilfredsstillende å lage lister og kunne huke av for sånt man har gjort, også når man ikke har penn og papir innen rekkevidde.
– Fin himmel over Youngstorget.
– Et nytt etui til mobiltelefonen (jeg mistet visst det gamle) som har polkaprikker på.
– Å møte Åshild og Kristina på retrobaren Bettola og drikke vin på en helt vanlig mandag.
– Kino (Frozen!) og påfølgende overnattingsbesøk. Nesten ingenting er koseligere enn å ha gode venner sovende på luftmadrass i stua!
– Å sende fine postkort til fine folk.
– Filmkveld med fine Maren, mye sjokolade, grønn te og ikke minst Hercules i Disney-drakt.
– Øl med gode venner på Rebell, en åttitallsinspirert bar – legg merke til arkademaskinen!
– Lunsj og kaffe med flotte Karoline.
– Å få gratisbilletter til Hellbillies-konsert sammen med foreldrene mine og lillesøsteren min.
– Beta-versjonen av det nye og aldeles nydelige eventyrspillet Broken Age, nå tilgjengelig for oss som har støttet utviklingsprosessen. (Om en stund er det fritt frem for alle!)
– Januarshopping med Jonasflotte, blant annet i en butikk med en søyle laget av bøker.
– Å bake eple- og kanelmuffins på en kjølig kveld, og kjenne lukta bre seg i hele leiligheten.
– At jeg nettopp har bestilt mitt nye kamera! Jeg kan nesten ikke vente til jeg endelig holder det mellom hendene. Faktisk har jeg drømt om det øyeblikket flere netter denne uka, haha.
Håper hverdagen deres er full av små og store vintergleder!
In other words: I like being out and about in winter, although sometimes the darkness makes us want to hibernate, like the Moomins. When the daylight disappears, it might feel like the day is over – luckily, that's not the case! I try to treat myself and make the most of every day. These are some things that have made me smile lately: Comments from ye guys. It makes me so happy to hear from you! The belated Christmas party with the student radio. The mango offer at my local grocery shop – it's just so good! Wearing beautiful skirts that are too warm for the rest of the year. Awesome Games Done Quick, a kind of video game festival which took place last week (I connected my PC to the TV and filled our living room with gaming greatness and nostalgia). Celebrating birthdays by eating cake at colourful parties or drinking beer at fun bars. Sending pretty postcards. The app Evernote – I love crossing out things on lists, even when I don't have pen and paper on hand. Going to the cinema to see Frozen with a good friend who later spent the night – there is something so great about having someone you love sleeping on the living room floor! Meeting two lovely ladies at a retro bar to have a glass of wine on an ordinary Monday. Bright, golden skies. Lunches and Disney dates with friends. Free tickets to go to a concert with my parents and my sister. The beta version of the beautiful adventure game Broken Age, which is now accessible to those of us who have backed the development process (and soon it will be available to everyone!). Going shopping with my boyfriend in a shop which has a pillar made of books. The lovely smell that spreads in the apartment when I'm baking apple and cinnamon muffins. The fact that I've just ordered my new camera! I can't wait to hold it in my hands. I hope your everyday life is full of wintery joys!
Publisert i Activities, Everyday, Food and drink, Geeky, Party	| Merket med Bettola, mekken, oslo, Rebell | 11 kommentarer
Tips: Mekken
Postet den 28. august 2012 av Synne Cinnamon
I dag er det høst i lufta. Det at det regner er ikke noe nytt, for det har jo vært en ganske grim sommer om man skal ta utgangspunkt i nedbørsmengden, men nå har det også blitt kaldere. Jeg bruker tynne strømpebukser i dag, for første gang siden begynnelsen av juni. Heldigvis er høsten en hyggelig, fargerik og frisk årstid for dem som omfavner den, og heldigvis finnes det mange fine steder å sitte når kulda kommer snikende!
Jeg husker at da jeg flyttet til Oslo, var «Mekken» et sted jeg hørte om ganske tidlig. Likevel skulle det ta lang tid – flere år, faktisk – før jeg besøkte det, fordi jeg bodde på den andre siden av byen i begynnelsen. Oslo mekaniske verksted ligger på Grønland, i et teglstegnsbygg ved et torg.
Uteserveringen er fin, men det er inne man vil være. Når det mørkner ute, er det her man vil sitte med en tekopp eller et vinglass, mellom vegger fulle av kart, plansjer, bøker og annet lett nerdete snacks.
Lokalet er sjarmerende og sparsomt belyst. Den velutstyrte baren har et industrielt preg.
En diger, åpen peis skaper stemning, og i alle kriker og kroker finnes søte og sære gjenstander.
Murveggene har hull og åpninger her og der. Med nydelige veteranradioer i, for eksempel.
Planter og levende lys gir lokalet et organisk preg…
…og detaljer som en stor samling små porselensfugler gjør at det ikke blir kjedelig å stå i barkø.
Takvinduer slipper inn ekstra lys mellom de tunge bjelkene…
…og om man går ut for å trekke litt luft, får man selskap av roser som klatrer mot himmelen.
Enten du skal ta en øl eller en kaffe: Mekken er et supert sted å tilbringe hustrige høstkvelder!
Publisert i Oslovely, Party, Photos and observations	| Merket med grønland, mekken, oslo, oslo mekaniske verksted | 12 kommentarer